Eesti Noorteühenduste Liit

Eesti Noorteühenduste Liit (ENL) on katusorganisatsioon, mis ühendab Eestis tegutsevaid noorteühendusi ja osaluskogusid. ENLi peamised eesmärgid on pakkuda noorteühendustele eestkostet, kujundada noori toetavat ühiskondlikku arvamust ja seadusandlikku keskkonda, esindada liikmete noortepoliitilisi huve Eestis ja rahvusvahelisel tasandil ning soodustada noorte aktiivset osalust ühiskonnas.

ENL osaleb töögruppides, komisjonides ja nõuandvates kogudes, seistes hea noorte huvide eest ning esindades aktiivsete noorteühendustesse kuuluvate noorte arvamust. ENL on arendanud noorsootöö valdkonda väga erinevatel tasanditel alates noori puudutavate uuringute tegemisest, maakondlike noortekogude ja kohaliku tasandi noorte osaluskogude projektist ning lõpetades erinevate eelnõude kommenteerimisega või näiteks noorsootöö andmebaasi loomisega.

Organisatsiooni ajalugu
Ehkki Eesti Noorteühenduste Liit asutati 2002. aastal, sai katusorganisatsiooni loomise lugu oma alguse juba 2001. aasta aprillis, kui tegutsemist alustas Eesti Noorteühenduste Koostööprojekt, mille eesmärgiks sai tihendada Eesti noorteühenduste vahelist koostööd. Projekti eestvedajaks oli Eesti Üliõpilaskondade Liit, kes on ENLi hea koostööpartner tänaseni.

19. mail 2002 toimus Tallinnas Inglise Kolledžis Eesti Noorteühenduste Liidu asutav kogu, kus asutamislepingu allkirjastasid 25 noorteühenduse esindajad. Vastu võeti ka organisatsiooni põhikiri, milles organisatsiooni eesmärkidena nimetati oma liikmesorganisatsioonidele eestkoste pakkumist, noorteorganisatsioonide omavahelise koostöö tihendamist ning noorte omaalgatuse propageerimist ühiskonnas.

Struktuur

Üldkoosolek
ENLi kõrgeimaks organiks on üldkoosolek, mis võtab vastu otsuseid kõikides ENLiga seotud küsimustes, mida ei ole seaduse või põhikirjaga antud ENLi teiste organite pädevusse. 

Üldkoosoleku pädevusse kuulub: 
 juhatuse, nõukogu ja revisjonikomisjoni liikmete arvu määramine, valimine ja tagasikutsumine; 
 ENLi teiste organisatsioonidega ühinemise, jagunemise ja tegevuse lõpetamise otsustamine; 
 ENLi majandusaasta, juhatuse, nõukogu ja revisjonikomisjoni aruannete, arengukava, tegevuskava, eelarve ning kodukorra kinnitamine; 
 prioriteetsete valdkondade kinnitamine; 
 põhikirja ja eesmärkide kinnitamine ning muutmine (vaja on 2/3 häälteenamust); 
 liikmemaksu suuruse ja selle maksmise korra kehtestamine; 
 muude küsimuste otsustamine, mida ei ole seaduse või põhikirjaga antud teiste organite pädevusse.

Nõukogu
Nõukogu pädevusse kuulub: 
 enne üldkoosolekule esitamist juhatuse koostatud majandusaasta aruande, tegevuskava, eelarve ja arengukava heakskiitmine; 
 juhatuse liikmetega lepingute allkirjastamise korraldamine;
 ENLi organite nõustamine vastavalt oma kompetentsile.

Juhatus
ENLi juhatus on kahe- kuni viieliikmeline. Esimehe ja aseesimehed valib üldkoosolek kaheks aastaks. 

Juhatuse pädevusse kuulub: 
 ENLi igapäevase töö koordineerimine, juhtimine ja korraldamine; 
 ümarlaudade, töögruppide ja nende juhtide kinnitamine; 
 ENLi esindajate volitamine; 
 ENLi tegevuskava ja aastaeelarve väljatöötamine; 
 ENLi liikmete arvestuse korraldamine; 
 ENLi personalitöö korraldamine; 
 ENLile kuuluvate kinnisasjade ja registrisse kantavate vallasasjade omamise, võõrandamise ja asjaõigustega koormamise otsustamine ning tingimuste määramine nimetatud tehinguteks.

2021. aasta koosseis: 

 Triin Roos - juhatuse esimees
 Elizaveta Cheremisina - juhatuse aseesimees

Varasemad koosseisud
2020:
 Roger Tibar - juhatuse esimees
 Elizaveta Cheremisina - juhatuse aseesimees
Mai 2018 – 2019:
 Roger Tibar – juhatuse esimees
 Mikk Tarros – juhatuse aseesimees
Jaanuar – mai 2018:
 Roger Tibar – juhatuse esimees
 Mikk Tarros – juhatuse aseesimees
 Egert Mitt – juhatuse aseesimees
Mai 2016 – detsember 2017:
 Ivo Visak – juhatuse esimees
 Kristjan Tedremaa – juhatuse aseesimees
 Egert Mitt – juhatuse aseesimees
Jaanuar–mai 2016:
 Ivo Visak – juhatuse esimees
 Kristjan Tedremaa – juhatuse aseesimees
2014–2015:
 Reet Sillavee – juhatuse esimees
 Triin Bõstrov – juhatuse aseesimees
 Liisa Lillemets – juhatuse aseesimees
Jaanuar 2012 – detsember 2013:
 Mailis Ostra – juhatuse liige
2011. aasta novembrist läks ENL üle nõukogu süsteemile:
 Liina Siniveer
 Heiki Järveveer
 Martin Kirs
 Pille-Riin Raudsepp
 Siivi Liivik
September–oktoober 2011:
 Aleksandra Kamilova – juhatuse esimehe kohusetäitja
 Martin Kirs
 Liina Siniveer
 Pille-Riin Raudsepp
Kevad–sügis 2011:
 Pille-Riin Raudsepp – esimehe kohusetäitja
 Martin Kirs
 Liina Siniveer
 Aleksandra Kamilova – liikmevaldkond
2010–2011:
 Ott Heidmets – juhatuse esimees kuni veebruar 2011
 Marina Vilop – liikmevaldkonna juht
 Pille-Riin Raudsepp – välissuhete juht, esimehe kohusetäitja alates veebruarist 2011
 Veroonika Mätlik kuni september 2010
 Aleksandra Kamilova – avalike suhete juht
2009–2010:
 Ott Heidmets – juhatuse esimees
 Kairi Püss – avalike suhete juht
 Marina Vilop – liikmevaldkonna juht
 Ulrika Hurt – finantsjuht
 Liina Männiste – noortepoliitika juht
 Pille-Riin Raudsepp – välissuhete juht
2008–2009:
 Olger Tali (Sorex) – juhatuse esimees
 Jaan Urb (Rahvaliidu Noored) – juhatuse aseesimees, välissuhete juht
 Lauri Alver (Tallinna Üliõpilaskondade Ümarlaud) – noortepoliitika juht
 Cristo Pajust (AIESEC Eesti) – avalike suhete juht
 Aune Lillemets (AIESEC Eesti) – liikmevaldkonna juht
 Ulrika Hurt (Eesti Noorsooprojekt) – finantsjuht
2007–2008:
 Maarja Dahl (AEGEE-Tartu) – juhatuse esimees
Jaan Urb (Rahvaliidu Noored) – juhatuse aseesimees, välissuhete juht
 Gerd Tarand (Noored Sotsiaaldemokraadid) – noortepoliitika juht
 Christman Roos (Prussakovi nimeline Rattaühing) – avalike suhete juht
 Tiina-Katrina Kaber (Vabadus: Noorte Liikumine) – liikmevaldkonna juht
 Ulrika Hurt (Eesti Noorsooprojekt) – finantsjuht
2006–2007:
 Sven Lehemets (AIESEC Eesti) – juhatuse esimees
 Janno Tigane (Pärnu Noorte Liit) – noortepoliitika juht
 Helen Põllo (YFU Eesti) – välissuhete juht
 Veronika Madalvee (Vabadus: Noorte Liikumine) – kommunikatsioonijuht
2005–2006:
 Marit Valge (Noored Sotsiaaldemokraadid) – juhatuse esimees
 Sven Lehemets (AIESEC Eesti) – juhatuse aseesimees, finantsjuht
 Janno Tigane (Pärnu Noorte Liit) – noortepoliitika juht
 Diana Tamm (Vabadus: Noorte Liikumine) – välissuhete juht
 Rainer Vakra (Sorex) – avalike suhete juht kuni detsember 2005
 Märt Aro (BGC Grupp) – avalike suhete juht alates jaanuar 2006
2004–2005:
 Kristel Kadak (AIESEC Eesti) – juhatuse esimees
 Marit Valge (Noored Sotsiaaldemokraadid) – juhatuse aseesimees, noortepoliitika juht alates september 2004
 Maria Savisaar (Keskerakonna Noortekogu) – noortepoliitika juht juuni–september 2004
 Rainer Vakra (Sorex) – välissuhete juht
 Maarja Põld (AEGEE Tartu) – avalike suhete juht
 Kristjan Tamm (BEST Estonia) – finantsjuht
2003–2004:
 Maria Savisaar (Keskerakonna Noortekogu) – juhatuse esimees
 Kristel Kadak (AIESEC Eesti) – juhatuse aseesimees
 Lilian Värton (Eesti Rahvaliidu noorteühendus)
 Eero Kiipli (Eesti Pyladese Liit) kuni november 2003
 Andres Peets (Tegusad Eesti Noored)
 Daniel Poslawski (ELO) kuni juuni 2003
 Liisi Mäeumbaed (Eesti Gaidide Liit) juuni kuni november 2003
 Anu Põrk (Falck Noorteklubi) alates detsember 2003
November 2002 – mai 2003:
 Elina Kivinukk (nb) – juhatuse esimees
 Maria Savisaar (Keskerakonna Noortekogu) – juhatuse aseesimees
 Gerri Lesk (Noored Mõõdukad)
 Eero Kiipli (Eesti Pyladese Liit)
 Kristjan Pomm (Eesti Skautide Ühing)
 Lilian Värton (Eesti Rahvaliidu Noorteühendus)
 Margit Koor (AEGEE Tartu)
Mai–november 2002:
 Gerri Lesk (Noored Mõõdukad) – juhatuse esimees
 Maria Savisaar (Keskerakonna Noortekogu) – juhatuse aseesimees
 Elina Kivinukk (nb)
 Eero Kiipli (Eesti Pyladese Liit)
 Margus Tsahkna (Noor-Isamaa)
 Birgit Villa (Eesti Skautide Ühing)
 Kristjan Pomm (Eesti Skautide Ühing)

Tegevbüroo
Praegune ENLi tegevbüroo koosneb 5 töötajast:
 büroojuht
 avaliku poliitika spetsialist
 turunduse ja kommunikatsiooni spetsialist
 osalusprogrammi juht
noorte osaluse spetsialist

Lisaks tegutsevad tegevbüroo juures erinevad projektijuhid. 2021. aastal on ENLi tiimis lisaks ka Kagu- ja Kirde-Eesti koordinaatorid, kes tegelevad piirkonnapõhiselt osalusvaldkonna arendamisega.

Tegevbüroo tegevusi toetavad hooajakoolide vabatahtlikud, kes suhtlevad ENLi hooajakoolide koolitajatega, valmistavad ette vaba aja programmi, tegelevad üldise korraldusega, info levitamise ja sponsorite leidmisega. Alates 2021. aastast tegutsevad ENLis ka blogitoimetuse vabatahtlikud, kes loovad sisu ENLi veebilehele Infonurka.

Liikmed
ENLi liikmed on noorte huvides tegutsevad noorteorganisatsioonid (noorteühingud ning -kogud). ENLi liikmete staatused on täis- ja kandidaatliige. Mittetulundusühingute seaduse ja teiste seaduste tähenduses loetakse ENLi liikmeteks ainult täisliikme staatust.

Täisliikmed

Kandidaatliikmed

Organisatsiooni strateegilised sihid
Aastatel 2018–2020 lähtub ENL neljast püstitatud strateegilisest eesmärgist:

 ENL teab noorteühenduste eesmärke ning suudab vastavalt neile abi ja võimalusi pakkuda;
 ENL tagab noorteühendustele võimaluse tegutseda jätkusuutlikult;
 ENL edendab noorteühenduste mõjusat koostööd;
 Igas omavalitsuses peab olema nõuandev osalusvorm;
ENL on avatud uuendustele ja hoolitseb Eesti osalusvormide maastiku uuendamise eest;
Igal noorel on võimalik osaleda noorteühenduste tegevustes;
Noorte vabatahtlik tegevus on ühiskondlikult tunnustatud.

Noortepoliitilised eesmärgid
ENLi seisukohtade kujundamise aluseks on mais 2016 kinnitatud Noortepoliitika Platvorm. Platvorm koosneb kolmeteistkümnest teemablokist ning esitab ENLi liikmeskonna ettepanekud probleemküsimuste lahendamiseks. 

2007. aastal seadis ENLi liikmeskond eesmärgiks langetada kohalike omavalitsuste valimistel valimisiga 16. eluaastale, millest kujunes ENLi ning Eesti kodanikuühiskonna üks edulugudest. Lobitöö tulemusel muutis Riigikogu kahe järjestikuse koosseisu poolt 2015. ja 2016. aastal põhiseadust ning langetas seeläbi valimisiga KOV valimistel. Tegu oli esimese põhiseaduse muutmisega Eesti Vabariigi ajaloos, mida initsieeris kodanikuühiskonna organisatsioon.

ENLi liikmeskonna prioriteetsemad noortepoliitilised eesmärgid seostuvad stabiilse rahastuse tagamisega noorteühingutele, võrdse ligipääsuga haridusele, huvitegevusele ning tööturule sõltumata sealjuures erivajadustest, elukohast või teistest eripäradest ja osalusvõimaluste tagamise ning noorte osaluse tunnustamisega kõikidel tasanditel. 

Eesmärkide saavutamiseks tehakse sisulist koostööd strateegiliste partneritega, võetakse osa komisjonide ja nõukogude tööst ning antakse tagasisidet ja sisendit noori puudutavatele seaduseelnõudele.

Aastaringsed tegevused
ENL korraldab noorte osalust toetavaid kampaaniaid ja projekte, ning on esindatud mitmetes nõukodades ja otsustuskogudes, mis tegelevad noortevaldkonna probleemidega Eestis. Liikmeskonda arendavad suurkoolitused Kevadseminar, Suvekool, Sügisseminar ning Talveakadeemia.
ENL tunnustab oma liikmete häid ettevõtmisi parima noorteprojekti auhinnaga ning valib igal aastal ka Kõige Nooremat, Aasta Tegijat, noortesõbralikemat väljaannet ja ajakirjanikku, et tunnustada nii ENLi kui ka noortevaldkonda oluliselt panustanud inimesi ja organisatsioone.
ENL räägib aktiivselt kaasa noori ja noorteorganisatsioone puudutava seadusandluse kujundamisel, seisab noorteorganisatsioonide suurema ja läbipaistvama rahastamise eest ning arendab liikmesorganisatsioone erinevate koolitusprogrammide läbiviimisega. ENL on ka Eesti Mittetulundusühingute ja Sihtasutuste Liidu liige ja Eesti Koostöö Kogu harta osaline.

Viited

Eesti noorteorganisatsioonid